คือตอนนี้ผมปวดที่ทายทอยครับแล้วมีเป็นเหน็บชาตามร่างกายควรรีบไปหาไหมครับแล้วต้องกินยาหรือผ่าตัดครับถึ่งจะดีขึ้นเคยเป็นหลายครั้งแล้วครับแต่หายตลอด1-2ก็หายแต่คราวนี้4-5วันแล้วครับผมอายุ19ครับออกกำลังทุกวันแต่ก็มีเครียดแล้วนั้งยึดคอมากในบ้างครั้งช่วยที่น้ะครับคุณขอบครับ
สวัสดีค่ะ การวินิจฉัยที่เป็นไปได้-ปวดกล้ามเนื้อต้นคอจากมีการอักเสบ-มีการกดทับเส้นประสาทบริเวณคอ ทำให้มีอาการอ่อนแรงที่กล้ามเนื้อคอหรือแขนและมีอาการชาไปตามแขน-เป็นภาวะความผิดปกติในสมองเช่นมีเส้นเลือดตีบในสมอง แต่อาการมักมาด้วยการอ่อนแรงหรือชาครึ่งซีก ปากเบี้ยว หน้าเบี้ยว พูดไม่ชัด มักจะไม่ค่อยปวดหัวรุนแรงมากถ้าไม่ได้มีเลือดออกในสมองร่วมด้วยซึ่งมักเกิดตามหลังอุบัติเหตุที่ศีรษะ และถ้าในกรณีแบบนั้นจะเป็นเฉียบพลันหมดสติไปทันทีจากอาการที่เล่ามาเบื้องต้นยังไม่เหมือนอาการเส้นเลือดตีบตันในสมองนะคะ และถ้าเป็นเส้นเลือดในสมองตีบนั้นการรักษาคือการให้ยาละลายลิ่มเลือด จะไม่มีการผ่าตัดเพื่อรักษาค่ะการดูแลตัวเองเบื้องต้น พักการใช้งานกล้ามเนื้อคอ ไม่นั่งนานๆแล้วทำให้คอตึง ควรทำการยืดเหยียดกล้ามเนื้อคอเป็นระยะ พักผ่อนมากๆ รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรไปพบแพทย์เมื่อ ปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด มีอาการคลื่นไส้ อาเจียนมากมีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน ชาครึ่งซึก หรือชัก หมดสติ